### Beslutning

Godkendt.

### Sagsfremstilling

### Resume og sagens baggrund

Projektudvikler Joachim Schou har anmodet kommunen om at tilvejebringe et plangrundlag, der giver mulighed for at etablere et kombineret feriecenter og fritidsanlæg, "Club Røs",på del af hhv. matr. nr. 6c og 7a, [adresse], [adresse] (oversigtskort bilag 1). Arealet på ca. 20 ha ligger i landzone umiddelbart øst for Ulstrup, nord for [adresse]. At realisere projektet forudsætter, at der udarbejdes et tillæg til kommuneplanen samt en lokalplan mv., herunder indledningsvis at indkalde ideer og forslag til planlægningen.

### Indstillinger

Chefen for Plan, Byg og Miljø indstiller, at der indkaldes ideer og forslag til kommuneplanlægningen med henblik på at planlægge for et feriecenter på lokaliteten.

### Behandling

Teknik- og Miljøudvalget.

### Sagsfremstilling

Projektudvikler har fremsendt en projektbeskrivelse med bilag i form af plantegning, koncept og principskitser af ferieboliger, servicefaciliteter og wellware område, se bilag 2.

Projektudvikler har indgået en betinget købsaftale med ejer arealet, [adresse].

*Om projektet* Projektområdet er i dag opdyrket landbrugsjord i et kuperet terræn karakteriseret ved to østvestvendte højderygge og mellemliggende lavninger med to mindre og én større sø.

Projektudvikler ser et potentiale i at etablere et feriecenter på [adresse], og ser netop denne lokalitet som særligt velegnet. Projektområdet ligger tæt på et lokalt bymiljø, Ulstrup, og en række attraktioner på [adresse]. Det kuperede terræn giver mulighed for at indpasse byggeri og anlæg i landskabet, og eksisterende søer kan indarbejdes som rekreative elementer og badesø.

I det fremsendte materiale beskrives projektet overordnet som følger (se bilag 2):
 Club Røs er et ferie- og fritidscenter med fokus på aktivitet og natur. Det er berammet til 500 gæster ved fuld belægning. Centret skal indeholde 90-100 feriehuse med tilhørende sports- og velvære-aktiviteter. Club Røs adskiller sig fra andre feriekoncepter ved at indtænke idrætshøjskole, fritidsboliger og foreningsliv ind i en samlet struktur.

Centret skal indeholde forskellige sports- og idrætsanlæg som fx fodboldbaner, tennisbaner, og multihaller samt rekreative muligheder, restauranter, og cafeer.

Der lægges vægt på, at projektet i drift og udvikling skal involvere lokale aktører, foreninger og interessenter. Herunder skal lokalsamfundet kunne udnytte faciliteterne uden for højsæson.

*Planforhold* Projektområdet ligger i uplanlagt område i landzone. Kommuneplanen indeholder retningslinjer for placering af hhv. feriehoteller og fritidsanlæg.

 Uden for byområder kan feriehoteller kun etableres i områder til feriehoteller. Det fremgår at retningslinje for feriehoteller, at:

*"Nyudlæg af områder til feriehoteller skal være i overensstemmelse med intentionen i planlovens kystbestemmelser, og det skal ved planlægningen dokumenteres, at naturmæssige, kulturhistoriske, landskabelige og friluftsmæssige interesser ikke tilsidesættes, samt at adgangsforhold og nabohensyn mv. kan løses på en tilfredsstillende måde i forhold til områdets rekreative anvendelse."*

Under kommuneplanens tema om fritidsanlæg fremgår følgende retningslinje om temaparker, vandlande mv.:

*"Curt Henriksen, vandlande eller andre særlige anlæg med tilknyttede overnatningsmuligheder samt sommerlande kan kun placeres på trafikalt velbeliggende arealer udlagt hertil i anlægsområde eller byområde. Der kan kun etableres nye anlæg af denne type på baggrund af en konkret vurdering. Det forudsættes, at placeringen er i overensstemmelse med intentionerne i planlovens kystbestemmelser."*

 Projektet forudsætter derfor, at det udarbejdes et tillæg til kommuneplanen, der udpeger et anlægsområde og fastlægger nærmere bestemmelser for lokalplanlægning. Da området ligger inden for kystnærhedzonen fordrer planloven, at planlægningen skal indeholde en funktionel eller planlægningsmæssig begrundelse for den kystnære placering.

At realisere projektet kræver herudover nærmere lokalplanlægning.

Det kan bemærkes, at projektet ikke er i konflikt med forundersøgelse for evt. motorvejsforbindelse.

*Miljøvurdering (VVM)* Projektet forudsætter , at der gennemføres en screening iht. bekendtgørelse om miljøvurdering af planer og programmer og konkrete projekter.

*Administrationen anbefaler*
 Administrationen anbefaler, at der indkaldes ideer og forslag til kommuneplanlægningen med henblik på at udarbejde tillæg til kommuneplanen, der udpeger anlægsområde til ferie- og fritidsanlæg.

Teknik- og Miljøudvalget vil herefter få forelagt sagen igen med henblik på at tage stilling til det videre forløb og om hvorvidt planprocessen skal fortsætte.

Der bør samtidig indledes en dialog med Bolig- og Planstyrelsen i forhold til den kystnære placering.

Økonomiske konsekvenser

Ingen.